KOMISIJOS REGLAMENTAS (EB) Nr. 951/2004
2004 m. gegužės 6 d.
nustatantis maksimalią avižų eksporto grąžinamąją išmoką konkurso, numatyto Reglamente (EB) Nr. 1814/2003, tvarka
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo (1),
atsižvelgdama į 2003 m. spalio 29 d. Komisijos reglamentą (EB) Nr. 1501/95, nustatantį kai kurias išsamias Tarybos reglamento (EEB) Nr. 1766/92 taikymo taisykles dėl eksporto grąžinamųjų išmokų už grūdus skyrimo ir priemonių, taikytinų esant trikdymams grūdų rinkoje (2), ir ypač į jo 4 straipsnį,
atsižvelgdama į 2003 m. spalio 15 d. Komisijos reglamentą (EB) Nr. 1814/2003 dėl specialios intervencinės priemonės, taikomos grūdams Suomijoje ir Švedijoje 2003-2004 prekybos metais (3), ir ypač į jo 9 straipsnį,
kadangi:
(1)
Reglamentu (EB) Nr. 1814/2003 atidarytas konkursas dėl grąžinamosios išmokos, taikomos eksportuojant Suomijoje ir Švedijoje pagamintas avižas, eksportuotinas iš Suomijos ir Švedijos į visas trečiąsias šalis, išskyrus Bulgariją, Kiprą, Estiją, Vengriją, Latviją, Lietuvą, Maltą, Lenkiją, Čekijos Respubliką, Rumuniją, Slovakiją ir Slovėniją.
(2)
Reglamento (EB) Nr. 1814/2003 8 straipsnyje numatyta, kad, remdamasi gautais pasiūlymais, Komisija gali Reglamento (EEB) Nr. 1766/92 23 straipsnyje nustatyta tvarka priimti sprendimą nustatyti maksimalią eksporto grąžinamąją išmoką, atsižvelgdama į Reglamento (EB) Nr. 1501/95 1 straipsnyje išvardytus kriterijus. Tokiu atveju konkursą laimi tas arba tie konkurso dalyviai, kurių pasiūlymas yra lygus arba mažesnis už maksimalią grąžinamąją išmoką.
(3)
Dabartinei minėtų grūdų rinkų situacijai taikant anksčiau nurodytus kriterijus, reikėtų nustatyti maksimalią eksporto grąžinamąją išmoką, kurios dydis nurodomas 1 straipsnyje.
(4)
Grūdų vadybos komitetas nepateikė savo nuomenės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Pasiūlymams, perduotiems 2004 m. balandžio 30 d.-gegužės 6 d., remiantis Reglamente (EB) Nr. 1814/2003 numatytu konkursu, nustatoma 21,95 euro už toną dydžio maksimali avižų eksporto grąžinamoji išmoka.
2 straipsnis
Šis reglamentas įsigalioja 2004 m. gegužės 7 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 6 d.